Na podlagi 2. odst. 8. člena Poslovnika postopka izbire predstavnikov nevladnih organizacij (v nadaljevanju Poslovnik), izdajam Monika Kostanjevec, pravna svetovalka CNVOS, kot vodja postopka, dne 3. 10. 2017:

**S K L E P**

**O IZBORU**

**PREDSTAVNIKA NEVLADNIH ORGANIZACIJ**

**V**

**USMERJEVALNI ODBOR PROJEKTA CELOSTNA ZGODNJA OBRAVNAVA OTROK S POSEBNIMI POTREBAMI IN NJIHOVIH DRUŽIN TER KREPITEV KOMPETENC STROKOVNIH DELAVCEV**

**Za predstavnika nevladnih organizacij v usmerjevalnem odboru projekta *Celostna zgodnja obravnava otrok s posebnimi potrebami in njihovih družin ter krepitev kompetenc strokovnih delavcev* seimenuje:**

* **Iztok Suhadolnik**
* e-pošta: iztok.suhadolnik@soncek.org

Obrazložitev:

Zavod Center za informiranje, sodelovanje in razvoj nevladnih organizacij – CNVOS je s strani Ministrstva za zdravje prejel poziv k imenovanju enega predstavnika nevladnih organizacij v **usmerjevalni odbor projekta Celostna zgodnja obravnava otrok s posebnimi potrebami in njihovih družin ter krepitev kompetenc strokovnih delavcev.**

29. 8. 2017 se je na podlagi posebnega poslovnika pričel postopek izbora, in sicer z objavo javnega poziva nevladnim organizacijam, ki je bil objavljen na spletnih straneh CNVOS ([www.cnvos.si](http://www.cnvos.si)) in preko elektronskih novic eCNVOS poslan na cca. 10.000 elektronskih naslovov nevladnih organizacij.

Do roka, navedenega v pozivu, je prispelo 14 prijavnic za sodelovanje in štiri kandidature. Nevladne organizacije so predlagale kandidate:

* Društvo za fenilketonurijo Slovenije in pet drugih organizacij je predlagalo Sonjo Štramec Nemec
* Društvo za pomoč osebam s posebnimi potrebami v Stari Gori je predlagalo Majo Kebe Radulović
* Zveza nevladnih organizacij za avtizem je predlagala Inge Zorec
* Sonček - Zveza društev za cerebralno paralizo Slovenije so. p. je predlagala Iztoka Suhadolnika

28. 9. 2017 je potekala javna predstavitev kandidatov, na kateri med kandidati ni prišlo do imenovanja s soglasjem, zato so bile istega dne razpisane volitve.

Na volitvah je sodelovalo 10 organizacij z glasovalno pravico. Kandidati za predstavnika so prejeli sledeče število glasov:

* Iztok Suhadolnik: 5 glasov,
* Sonja Štramec Nemec: 3 glasovi,
* Maja Kebe Radulović: 1 glas,
* Inge Zorec: 1 glas.

Ker je bil namen postopka izbora imenovanje enega predstavnika nevladnih organizacij, je bil za predstavnika imenovan kandidat, ki je prejel najvišje število glasov, to je Iztok Suhadolnik.

S tem sklepom se zaključi postopek izbora predstavnika nevladnih organizacij v usmerjevalni odbor projekta Celostna zgodnja obravnava otrok s posebnimi potrebami in njihovih družin ter krepitev kompetenc strokovnih delavcev.

Monika Kostanjevec,

vodja postopka